શાસ્ત્રીના કહેવા પર જ પંડ્યાને ઈન્દોર વન-ડેમાં ચોથા નંબરે રમવા ઉતારવામાં આવ્યો હતો જેમાં તેણે 78 રન બનાવ્યા હતા. ચોથી વન-ડેમાં તેણે 41 રન બનાવ્યા પણ ભારત મેચ હારી ગયું. આ નિર્ણય અંગે શાસ્ત્રીએ કહ્યું કે, ‘હાર્દિક ખૂબ જ ખતરનાક ખેલાડી છે. તે સ્પિનર્સ ખૂબ સારી રીતે રમે છે. મેં સ્પિનર્સને તેની જેમ રમનારો ખેલાડી જોયો નથી. યુવરાજ સિંહ પોતાના કરિયરના ટોચના દિવસોમાં આવું રમતો હતો. તે દુનિયાના કોઈપણ મેદાન પર ચોગ્ગા-છગ્ગા ફટકારી શકે છે.’